આપણે ગયા સપ્તાહે શિયાળાના ધુમ્મસની અજીબોગરીબ વાતો જાણી. આજે આપણે પ્રકૃતિના વધુ એક કરિશ્માની મજેદાર વાત જાણીએ. નિસર્ગનો આ કરિશ્મા એટલે છ મહિનાની રાત અને છ મહિનાનો દિવસ. જરા કલ્પના કરો, સૂરજદેવ સતત છ મહિના સુધી અધ્ધર આકાશમાં ઝળહળતા હોય અને સતત છ મહિના સુધી દેખાય જ નહીં એવી અતિવિચિત્ર અને અણગમતી પરિસ્થિતિમાં કોઈ માનવી ભલા કઈ રીતે જીવી-રહી શકે? વળી સામાન્ય માનવીને પણ સ્વાભાવિક સવાલ થાય કે છ મહિનાની રાત્રિ અને છ મહિનાનો દિવસ વળી કઈ રીતે હોય?